
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS 2022 METŲ BIUDŽETO TVIRTINIMO

2022 m. vasario 18 d. Nr. TS-6
Kėdainiai

[bookmark: _GoBack]Vadovaudamasi Lietuvos Respublikos vietos savivaldos įstatymo 6 straipsnio 1 punktu, 16 straipsnio 2 dalies 15 punktu ir 51 straipsniu, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu ir Lietuvos Respublikos valstybės biudžeto ir savivaldybių biudžetų sudarymo ir vykdymo taisyklėmis, patvirtintomis Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, Kėdainių rajono savivaldybės taryba                   n u s p r e n d ž i a:
1. Patvirtinti:
1.1. Kėdainių rajono savivaldybės 2022 metų biudžeto pajamas – 66 929,0 tūkst. Eur, finansinių įsipareigojimų prisiėmimo (skolinimosi) pajamas ‒ 1 569,7 tūkst. Eur (1 priedas), iš jų:                   
1.1.1. Iš biudžeto išlaikomų įstaigų 2022 metų pajamas už prekes ir paslaugas, už ilgalaikio ir trumpalaikio materialiojo turto nuomą ir už išlaikymą švietimo, socialinės apsaugos ir kitose  įstaigose – 1 690,4 tūkst. Eur (2 priedas), iš jų:
1.1.1.1. pajamas už prekes ir paslaugas – 185,6 tūkst. Eur;
1.1.1.2. pajamas už  ilgalaikio ir trumpalaikio materialiojo turto nuomą ‒ 124,8 tūkst. Eur;
1.1.1.3. pajamas už išlaikymą švietimo, socialinės apsaugos ir kitose įstaigose –  1 380,0 tūkst. Eur.
1.2. Kėdainių rajono savivaldybės 2022 metų biudžeto asignavimus – 71 901,0 tūkst. Eur, iš jų:
1.2.1. asignavimus savarankiškoms funkcijoms atlikti – 42 222,7 tūkst. Eur (3 priedas);
1.2.2. asignavimus įstaigoms iš pajamų, gautų už prekes ir paslaugas – 234,3 tūkst. Eur               (4 priedas);
1.2.3. asignavimus įstaigoms iš pajamų, gautų už ilgalaikio ir trumpalaikio materialiojo turto nuomą – 179,1 tūkst. Eur (5 priedas);
1.2.4. asignavimus įstaigoms iš pajamų, gautų už išlaikymą švietimo, socialinės apsaugos ir kitose įstaigose – 1 496,3 tūkst. Eur (6 priedas);
1.2.5. asignavimus  projektams finansuoti Europos Sąjungos lėšomis  – 1 519,9 tūkst. Eur       (7 priedas);
1.2.6. valstybės biudžeto specialios tikslinės dotacijos savivaldybės biudžetui valstybinėms (valstybės perduotoms savivaldybei) funkcijoms atlikti asignavimus – 5 553,0 tūkst. Eur (8 priedas);
1.2.7. valstybės biudžeto specialios tikslinės dotacijos savivaldybės biudžetui ugdymo reikmėms finansuoti asignavimus – 17 699,7 tūkst. Eur (9 priedas);
[bookmark: _Hlk66210614]1.2.8. valstybės biudžeto specialios tikslinės dotacijos savivaldybės biudžetui kitus asignavimus – 2 558,3 tūkst. Eur (10 priedas);
1.2.9. valstybės biudžeto dotacijos iš kitų valdymo lygių savivaldybės biudžetui projektams finansuoti  asignavimus – 37,7 tūkst. Eur (11 priedas);
1.2.10. asignavimus  investicijų projektams finansuoti paskolų lėšomis pagal objektus –   400,0 tūkst. Eur (12 priedas).
1.3. Kėdainių rajono savivaldybės aplinkos apsaugos rėmimo specialiosios programos 2022 m. priemonių sąmatą – 455,5 tūkst. Eur (13 priedas).
1.4. Finansinio turto įsigijimo išlaidos (perskolinimas) ‒ 1 169,7 tūkst. Eur.
2. Įpareigoti:
2.1. Savivaldybės įstaigų vadovus, seniūnijų seniūnus:
2.1.1. sudaryti 2022 metų programas ir jų sąmatas pagal rajono savivaldybės tarybos patvirtintą tvarką ir numatyti reikiamus asignavimus 2022 m. sausio 1 d. esančiam įsiskolinimui už suteiktas paslaugas, atliktus darbus ir įsigytas prekes padengti;
2.1.2. užtikrinti asignavimų naudojimo teisėtumą, ekonomiškumą, efektyvumą ir rezultatyvumą, įsiskolinimą (mokėtinas sumos, išskyrus sumas paskoloms grąžinti) 2023 m. sausio 1 d. ne didesnį už įsiskolinimą (mokėtinas sumos, išskyrus sumas paskoloms grąžinti) 2022 m. sausio 1 d;
2.1.3. iš sutaupytų asignavimų išlaidoms pirmiausia dengti įsiskolinimą (mokėtinas sumas).
3. Finansuoti asignavimų valdytojus, mažinant asignavimų sumas negautomis pajamomis, jeigu gaunama mažiau pajamų, negu buvo numatyta.
4. Pavesti vykdyti sprendimą administracijos direktoriui, savivaldybės įstaigų vadovams, seniūnijų seniūnams.



Savivaldybės meras				                     Valentinas Tamulis

